Noverint universi, quod ego Galterus Dei gratia Eduensis episcopus, ad peticionem Odonis ducis Burgundie, communiam Divionis manutenendam sub terram dicti Ducis, que in nostro episcopatu est, preter Divionem, interdicto supponemus, et interdictum teneri firmiter faciemus, donec resultus jam dicte hac forma recepi; quod si dictus Dux ab institutis memorate communie resilierit, et resultus per abbatem Cistercii, vel per abbatem Clarevallis, vel per unum suorum monachorum, quibus suo solo verbo credam, vel per unum burgensem Divionensem, cui suo solo credam, michi nunciatus fuerit: nos totam terram dicti Ducis, que in nostro episcopatu est, interdicto supponemus, et interdicto teneri firmiter faciemus, donec resultus jam dicte communie emendatus fuerit, et homines suos memorate communie, qui ad nos causa securitatis refugerint cum suis rebus in terra nostra, salvum eis prebentes conductum, recipiemus, quos dicto Duci vel ejus mandato de aliquo respondere in causa cogere non possumus, quandiu discordia inter ipsum Ducem et communiam Divionensem fuerit. Quod ut ratum habeatur, huic carte sigillum nostrum apposuimus. § Actum anno ab Incarnatione Domini millesimo centesimo nonagesimo quarto.